Vragmotor met kosprodukte in Kaapstad geplunder | Netwerk24
Vragmotor met kosprodukte in Kaapstad geplunder
Deur Maygene de Wee 22 Mei 2020 10:14
Wetstoepassingsbeamptes en die polisie het Vrydagoggend hul hande in Kaapstad vol gehad nadat inwoners van Samora Machel in Philippi ’n vragmotor wat kosprodukte vervoer het, geplunder het.
Wayne Dyason, woordvoerder vir die Kaapstad-metro, sê die voorval het tussen 06:30 en 07:00 op Jakes Gerwel-rylaan plaasgevind.
Hy sê die vragmotorbestuurder se been het seergekry.
Twee ander werkers wat saam met hom was, is ongedeerd. Die bestuurder het glo aan die wetstoepassingsbeamptes gesê dit was meestal vroue wat glo op die vragmotor toegesak en dit geplunder het.
Dyason sê die pad is ná die voorval toegemaak en daar is ’n groot polisieteenwoordigheid op die toneel.
Intussen is die R300-hoofweg by Jakes Gerwel-rylaan omstreeks 09:00 vir verkeer gesluit, nadat daar weer voorvalle was waar mense vragmotors met klippe bestook het en probeer het om dit te plunder, het Maxine Bezuidenhout, woordvoerder van die verkeersdienste van die Kaapse metro, gesê.
Die vragmotor se voorruit is met klippe bestook.Foto: Kaapstad-metroraad
Volgens die bestuurder was dit meestal vroue wat by die plundery betrokke was. Foto: Kaapstad-metroraad
Die bestuurder se been is in die voorval beseer. Twee ander werkers wat saam met hom was, is ongedeerd.Foto: Kaapstad-metroraad
Die vragmotor het kosprodukte vervoer.Foto: Kaapstad-metroraad
Meer oor: Kaapstad | Philippi | Samora Machel | Koronavirus | Covid-19
Honderde wil supermark in Macassar plunder
Meer polisie ontplooi waar plundery in Kaap voorkom
9 vas ná plundertogte in PE
Cyril waarsku misdadigers wat krisis uitbuit